2017. gada Sansevastjanas klasika
2017. gada Sansevastjanas klasika bija šosejas riteņbraukšanas viendienas sacensības, kuras notika 29. jūlijā. Tā bija 37. reize, kad notika Sansevastjanas klasikas sacensības un tās bija 26. sacensības 2017. gada UCI World Tour kalendārā. Sacensībās uzvarēja Team Sky sportists Mihals Kvjatkovskis, kurš bija ātrākais piecu dalībnieku grupas sprintā. Otrajā un trešajā vietā palika sacensību iepriekšējo gadu uzvarētāji Tonijs Galopēns (Lotto-Soudal) un Bauke Mollema (Trek–Segafredo).